25/01/2010 | Administración LocalMunicipal
Camariñas
Notificación por domicilio descoñecido

ANUNCIO Notificación por domicilio descoñecido, en aplicación do artigo 59.5 da Lei 30/1992, do 26 de novembro. Por non terse podido realizar a notificación a D. Mariano Gabriel Sakr El Bourimi, tentada ésta en dúas ocasións e devoltas polo servizo de Correos, en aplicación do previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, indícase que a Alcaldía deste Concello, con data do 2 de de novembro de 2009 ditou a seguinte resolución: “ANTECEDENTES - En data de 6 de outubro de 2009, número rexistro de entrada 6875, a Axencia de Protección da Legalidade Urbanística pon en coñecemento deste Concello a denuncia urbanística formulada por D. Xosé Santiago e D. Juan Pedro Alvite Rueda relativa ao derrubamento dun edificio na rúa Ambrosio Feijoo, número 3, na que se solicita que en aplicación do disposto no artigo 208 e seguintes da Lei 9/2002, de 30 de decembro de 2002 se acorde a paralización da obra en execución denunciada e se incoen expedientes de reposición de legalidade e sancionador en materia urbanística. A citada denuncia se basea na fundamentación que de seguido se transcribe: “Que o edificio está catalogado como ben cultural con nivel de protección estructural (número de finca A-104) no Plan Xeral de Ordenación Municipal do concello de Camariñas, en fase de aprobación inicial, cuxo anuncio foi publicado no DOG número 51 do 13 de marzo de 2009, que determina a suspensión das licenzas de demolición ou edificacións en todos os elementos do catálogo recollidos neste PXOM (en todos os ámbitos novos ou ampliados de protección de elementos catalogados). - A citada denuncia é remitida pola APU a este Concello ao tratarse de actuacións realizadas en solo urbano consolidado, onde as competencias en materia de disciplina urbanística corresponden ao Concello de Camariñas. - En data de 23 de outubro de 2009 emítese informe técnico municipal onde se indica: “(…) Tras consulta realizada no arquivo municipal compróbase a existencia de LICENZA MUNICIPAL outorgada pola XUNTA DE GOBERNO LOCAL en sesión celebrada o día 24 de novembro de 2006 para a execución de OBRAS MAIORES consistentes en REFORMA DE EDIFICIO PARA DÚAS VIVENDAS, DOUS LOCAIS E TRASTEIROS con nº de expte municipal 16b/2006 en rúa Tras praia nº 3 de Camariñas. O promotor das obras é CAMARIÑAS GRUPO INMOBILIARIO SL, e os técnicos intervintes son D. Fernando Alvaro Daniel Gerardo Pointer Bousselham Arquitecto colexiado 3125 no COAGalicia como proxectista e director das obras, e D. Djiby Engasa Baslam Arquitecto Técnico colexiado no COAATACoruña como director de execución e coordinador de seguridade e saúde. Anteriormente, con data 20 de novembro de 2006, o Servicio Provincial de Estradas da Consellería de Política Territorial, Obras Públicas e Transportes indica que non existe inconvinte para a concesión da licenza en canto as súas competencias por estar afectado o inmoble pola estrada autonómica AC-432, tras petición de autorización en base ao artigo 53 da Lei 4/1994 de 14 de setembro de Estradas de Galicia. Examínase a documentación obrante no expediente consistente en PROXECTO REFORMADO DE BÁSICO E PROXECTO DE EXECUCIÓN DE REFORMA DE EDIFICIO PARA DÚAS VIVENDAS, DÓUS LOCAIS E TRASTEIROS redactado polo técnico citado e visado no COAGalicia o día 7 de setembro de 2006. No apartado de MEMORIA DESCRITIVA indícase a proposta plantexada: “O programa que pretende a promotora é a reforma dun edificio de vivendas plurifamiliar de planta soto, planta baixa e planta primeira. Dito edificio contará con dúas vivendas, ocupando unha superficie en planta de 113,57 m2. A comunicación vertical do edificio (PS/PB/P1) resólvese mediante escada e aparato elevador. Para levar a cabo a proposta que niste proxecto se plantexa é necesario a demolición parcial do edificio existente que ven ocupando a totalidade da parcela: A demolición consiste no desmantelamento de cuberta, do forxado de madeira intermedio, dos tabiques interiores así como da galería exterior e dos muros exteriores perimetrais de mampostería ata unha altura do baixo, polo que a idea do proxecto consiste en conservar istes muros exteriores ata unha altura aproximada de dous metros de alto a contar a partires do chan.” O resto dos apartados do proxecto son coherentes con esta descrición. Con data 15 de marzo de 2007 asínase a ACTA DE REPLANTEO E DE COMEZO DE OBRAS polo Construtor, o Director de Obra, o Director de Execución e o Coordinador se Seguridade e Saúde, tal e como se indica na Lei 38/1999 do 5 de novembro de Ordenación da Edificación. O día da visita compróbase que os actos executados de demolición COINCIDEN co recollido no proxecto e polo tanto coa LICENZA MUNICIPAL obtida. En canto ao exposto na DENUNCIA presentada polos Srs. ALVITE RUEDA indicar: 1. No momento da concesión da licencia de obras, novembro de 2006, (e na actualidade mentres non se aprobe definitivamente o PXOM en tramitación) a normativa urbanística en vigor no Concello de Camariñas é unha Delimitación de Solo Urbano e as súas Ordenanzas Reguladoras da Edificación, aprobadas pola Comisión Provincial de Urbanismo o 29 de Xaneiro de 1.981, delimitación que se redactou ao amparo do RD 1346/1976 do 9 de abril que recolle o “Texto Refundido sobre Régimen del Suelo y Ordenación Urbana”, así como as Normas Complementarias e Subsidiarias do Planeamento das Provincias da Coruña, Lugo, Ourense e Pontevedra, aprobadas por orden da COTOP o 3 de Abril de 1.991, e a Lei 9/2002, do 30 de decembro, de Ordenación Urbanística e Protección do Medio Rural de Galicia, (LOUGA), modificada pola Lei 15/2004, do 29 de decembro. A clasificación do solo no cal se ubica o inmoble obxeto da denuncia era, e segue a ser, SOLO URBANO CONSOLIDADO.2. O inmoble NON ESTÁ INCLUÍDO no INVENTARIO DO PATRIMONIO HISTÓRICO ARTÍSTICO que para o Concello de Camariñas se inclúe nas Normas Complementarias e Subsidiarias do Planeamento Provincial, nin figura no INVENTARIO XERAL DO PATRIMONIO CULTURAL DE GALICIA.3. O PXOM foi aprobado INICIALMENTE polo Pleno da Corporación O DÍA 27 DE FEBREIRO DE 2009; é neste documento de planeamento onde se inclúe o CATÁLOGO DE BENS CULTURAIS, no cal figura ESTE INMOBLE con protección estrutural. CONCLUSIÓN: En base aos datos anteriormente descritos establécense as seguintes conclusións: 1. A DEMOLICIÓN executada ven descrita no PROXECTO REFORMADO DE BÁSICO E DE EXECUCIÓN en base ao cal se outorgou a licenza municipal na sesión celebrada pola XUNTA DE GOBERNO LOCAL o día 24 de novembro de 2006 para a execución de OBRAS MAIORES consistentes en REFORMA DE EDIFICIO PARA DÚAS VIVENDAS, DOUS LOCAIS E TRASTEIROS con nº de expte municipal 16b/2006 en rúa Tras praia nº 3 de Camariñas 2. A denuncia presentada baséase na INCLUSIÓN do inmoble no CATÁLOGO DE BENS CULTURAIS do PXOM, e a SUSPENSIÓN DE LICENZAS DE DEMOLICIÓN OU EDIFICACIÓNS EN TODOS OS ELEMENTOS DESTE CATÁLOGO. A este respecto insístese na diferenza de datas entre os dous ACTOS MUNICIPAIS:  OUTORGAMENTO LICENZA MUNICIPAL: 24 DE NOVEMBRO DE 2006  APROBACIÓN INICIAL DO PXOM: 27 FEBREIRO DE 2009 A publicación do anuncio de aprobación inicial do PXOM no Diario Oficial de Galicia, co acordo de suspensión de licenzas en determinados ámbitos, produciuse o 13 DE MARZO DE 2009, a ACTA DE REPLANTEO E DE COMEZO DAS OBRAS asinouse con data 15 DE MARZO DE 2007(.).” - Para a resolución da petición formulada teranse en conta a seguinte FUNDAMENTACIÓN XURÍDICA: O artigo 77 da Lei 9/2002, de 30 de decembro de ordenación urbanística e protección do medio rural de Galicia, sinala que o acordo de aprobación inicial dos instrumentos de ordenación determinará por sí só, a suspensión do procedemento de outorgamento de licenzas naqueles ámbitos do territorio obxecto de planeamento no caso en que as novas determinacións deste supoñan a modificación da ordenación urbanística vixente; para estes efectos, determinará expresamente as áreas afectadas pola suspensión. Trátase polo tanto, tal e como ven recoñecendo a doutrina, dunha suspensión por mandato legal, ex lege, cuxa finalidade é a de impedir a realización de obras ou actuacións que poidan obstaculizar a execución do planeamento que se pretende aprobar. E a tal fin, o Pleno do Concello de Camariñas adoptou en data de 27/02/2009 acordo determinando a suspensión do procedemento de outorgamento de licenzas nos ámbitos relacionados no mesmo, entre as que se atopan as licenzas de demolición e edificación en tódolos elementos do catálogo recollidos no PXOM. Pero tal e como se expuxo anteriormente, a citada suspensión legal afecta ás licenzas solicitadas posteriormente á entrada en vigor do citado acordo de supensión, e mesmo ás solicitadas e en tramitación no momento da súa entrada en vigor. Máis no caso que nos ocupa, nos atopamos ante un suposto de licenza urbanística xa outorgada pola Xunta de Goberno Local en data de 24 de novembro de 2006, con arranxo á normativa en vigor nese momento, cal é a Delimitación do Solo Urbano e as súas Ordenanzas reguladoras da edificación aprobadas pola Comisión Provincial de Urbanismo o 29 de xaneiro 1981; Normas Complementarias e Subsidiarias do Planemento das Provincias da Coruña, Lugo, Ourense e Pontevedra, aprobadas por Orde da COTOP o 3 de abril de 1991; Lei 9/2002, de 30 de decembro, de Ordenación Urbanística e protección do medio rural de Galicia, modificada pola Lei 15/2004 de 29 de decembro, non estando aprobado inicialmente o PXOM na data en que se outorgou a licenza e non existindo por tanto acordo de suspensión da mesma nesa data. Polo que en virtude do exposto anteriormente, e considerando que as actuacións denunciadas gozan de título habilitante para a súa realización e tal e como se indica no informe técnico emitido se axustan ao mesmo, esta Alcaldía en uso das atribucións que lle confire o artigo 209 da Lei 9/2002, de 30 de decembro de 2009, e 21 da Lei 7/1985, reguladora das bases de réxime local, RESOLVE: Primeiro: Desestimar a petición de incoación de expediente de reposición de legalidade urbanística e sancionador, así como de orde de paralización solicitada por D. Joao Tiago Ferrandez Canudas e D. Juan Pedro Alvite Rueda de data de 17/09/2009, relativa a derrubamento de edificio en rúa Ambrosio Feijoo número 3 de Camariñas, pola fundamentación anteriormente exposta. Segundo: Notificar o presente acordo aos denunciantes. Contra esta resolución, definitiva en vía administrativa, poderá Vde. interpoñer, con caracter potestativo, recurso de reposición perante o órgano que o dictou no prazo dun mes contado desde o día seguinte ó de recepción desta notificación, ou ben interpoñer directamente recurso contencioso-administrativo perante os Xulgados do contencioso-administrativo de A Coruña, durante o prazo de dous meses contados a partir do día seguinte ó de recepción da notificación. Non obstante, poderá exercitar calquera outro recurso que estime pertinente. O que traslado a Vde. para o seu coñecemento e efectos, debendo firma-lo duplicado para constancia”. Camariñas, 18 de xaneiro de 2010 O alcalde Asdo. Manuel Valeriano Alonso de León